นักลงทุนขาย SET50 Call หลังราคาบวกแรงตามดัชนีหลักทรัพย์อ้างอิง
Call DW ปรับตัวขึ้นแข็งแกร่งวานนี้ หลังจากหุ้นอ้างอิงปรับตัวขึ้นโดยกลุ่มที่นักลงทุนให้ความสนใจได้แก่ DW บนหุ้นกลุ่มรับเหมาก่อสร้าง เทคโนโลยี
25 มิ.ย. 2558

บล.แมคควอรี กล่าวว่า Call DW ปรับตัวขึ้นแข็งแกร่งวานนี้ หลังจากหุ้นอ้างอิงปรับตัวขึ้นโดยกลุ่มที่นักลงทุนให้ความสนใจได้แก่ DW บนหุ้นกลุ่มรับเหมาก่อสร้าง เทคโนโลยี โดยสำหรับ DW28 ที่เกี่ยวข้อง เช่น ITD28C1509A เป็นต้น รวมทั้ง DW บนดัชนีหลักทรัพย์ ที่มีการซื้อขายหนาแน่นทั้ง Call และ Put จากการที่ดัชนีหลักทรัพย์อ้างอิงเคลื่อนไหวผันผวน
ทั้งนี้ การปรับตัวขึ้นของดัชนีหลักทรัพย์อ้างอิงส่งผลให้นักลงทุนบางส่วนขายทำกำไร SET50 Call ขณะที่บางส่วนซื้อสุทธิใน SET50 Put โดย DW28 ได้รับความนิยมเกือบทุกรุ่น โดยรุ่นที่มีปริมาณการซื้อขายภายในวันค่อนข้างหนาแน่นได้แก่ S5028C1506A S5028P1506B และรุ่นที่มีอายุคงเหลือยาวขึ้น เช่น S5028C1508A และ S5028P1508A เป็นต้น
นอกจากนี้ นักลงทุนยังให้ความสนใจ DW ในหุ้น JAS ก่อนที่จะมีการประกาศปรับอัตราใช้สิทธิ และราคาใช้สิทธิของ DW อันเนื่องมาจากการเพิ่มทุนและออกหลักทรัพย์แปลงสภาพ โดยมีนักลงทุนให้ความสนใจทั้ง Call และ Put เช่น JAS28C1508A และ JAS28P1508A เป็นต้น ส่วน DW กลุ่มอื่นๆมีวอลุ่มการซื้อขายกระจายกันไป ทั้งในกลุ่มพลังงานแ ละวัสดุก่อสร้าง ตัวอย่างเช่น DW บนหุ้น PTT โดยหุ้นอ้างอิงปรับตัวขึ้น +1.4% ส่งผลให้ PTT28C1510A ปรับตัวขึ้น +8.3% ขณะที่ PTT28P1511A ปรับตัวลง -5.2%
ทางด้านข้อมูลการซื้อขาย DW28 วานนี้ นักลงทุนซื้อสุทธิใน Call DW บนหุ้น TPIPL หนาแน่น นำโดย TPIP28C1510A ซึ่งมีแรงซื้อสุทธิกว่า 6.5 ล้านหน่วย นอกจากนี้ยังมีแรงซื้อสุทธิใน TTCL28C1510A 2.8 ล้านหน่วย S50208P1506B 2.7 ล้านหน่วย และ JAS28P1508A 2.4 ล้านหน่วย ส่วนทางด้านแรงขายอยู่ในกลุ่ม DW ที่ปรับตัวขึ้นมากวานนี้ เช่น SET50 Call มีแรงขายสุทธิรวม 13.7 ล้านหน่วย นำโดย S5028C1509A S5028C1508A เป็นต้น และยังมีแรงขายสุทธิใน DW อื่นๆ เช่น JAS28C1508A 4.6 ล้านหน่วย และ SIRI28C1509B 3.0 ล้านหน่วย
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 42,397.31  ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover)  907.93  ล้านบาท
คิดเป็น 2.1%  